Dagstukkies met Adrie 13 Junie 2019 (Luister) - Tygerberg 104FM
Tuis / Blog / Dagstukkies met Adrie 13 Junie 2019 (Luister)
Dagstukkies met Adrie 13 Junie 2019 (Luister)
DEUTERONOMIUM 28:7 #Oorlog
13 Junie 201913
“Die Here sal maak dat jou vyande wat teen jou opstaan, voor jou verslaan word; op een pad sal hulle teen jou uittrek en op sewe paaie voor jou uitvlug.” (1933/53-vertaling)
Ek het onlangs die voorreg gehad om by die sewende Rut-Vrouekonferensie betrokke te kon wees. Die tema deur konferensiekunstenaar Riette Delport was Vandag kies ek vreugde. Daarin is verskeie geheime opgesluit van hoe om ‘n geestelike oorlog strategies te voer:
Vandag: Die stryd is daagliks. Maak dus elke dag seker jy is voorbereid. Trek jou wapenrusting aan. Lees jou Bybel. Bid elke dag.
Kies: Ja, dis ‘n keuse om vreugde te ervaar. En dis JOU keuse hoe jy die dag gaan aanpak. Jy kan nie altyd jou familie, werk, huislike omstandighede, finansies en gesondheid kies nie. Maar jou gesindheid is 100% binne jou beheer.
Ek. Net jy kan die keuse maak. Jou vreugde word dalk deur omstandighede beinvloed maar net jy bepaal jou reaksie daarop.
Vreugde: Vreugde is die een emosie wat ‘n oorlog eerste kom steel. Verlore vreugde maak plek vir angs, bitterheid, vrees, depressie om net ‘n paar te noem.
Tydens die konferensie is verhale van hoop en oorwinning gedeel. Dit was duidelik dat die mense wat oorwin het, die was wat bereid was om te veg vir hulle vreugde. Om hierdie geveg te wen moet jy jou fokus op die Here hou – ongeag wat rondom jou gebeur want Hy het die oorlog reeds oorwin. Fokus daarop en vind jou vreugde in Hom.
Alles wat mooi is!
Hierdie lied inspireer my.
Kunswerk met vergunning deur Rut Art.